জোট জল্পনায় জল। পেকে ওঠার আগেই গৌতম দেবের জোটতত্ত্ব নির্মূল করার চেষ্টা করলেন সীতারাম ইয়েচুরি। দলের সাধারণ সম্পাদকের সাফ কথা, কংগ্রেসের সঙ্গে জোটের কোনও সম্ভাবনাই এখন নেই। কেরলে রাজ্যে তৃণমূল ও কেন্দ্রে বিজেপিকে ক্ষমতা থেকে সরাতে কংগ্রেসের সঙ্গে সমঝোতা। গৌতম দেবের এই থিয়োরি নিয়ে গত কয়েকদিন চর্চা হয়েছে বিস্তর। সোমবার সে সবে ইতি টানলেন সীতারাম ইয়েচুরি। আলিমুদ্দিনের দাবি, জোটতত্ত্বের জন্য গৌতম দেবের কাছে কোনও জবাবদিহি চাওয়া হয়নি। কিন্তু, তিনি নিজেই চিঠি লিখে দলকে জানান তাঁর বক্তব্যের ভুল ব্যাখ্যা হয়েছে। সিপিএম সাধারণ সম্পাদকের যুক্তি, বিশাখাপত্তনম পার্টি কংগ্রেসেই, কংগ্রেসের সঙ্গে নির্বাচনী সমঝোতায় না যাওয়ার সিদ্ধান্ত হয়ে গেছে। কিন্তু ওই পার্টি কংগ্রেসের দলিলের উনত্রিশ নম্বর ধারায় নমনীয় রণনীতির কথাও বলা হয়েছে। বলা হয়েছে পরিবর্তিত রাজনৈতিক পরিস্থিতির দাবি মেনে, প্রয়োজনে গণতান্ত্রিক-ধর্মনিরপেক্ষ দলগুলির সঙ্গেও একমঞ্চে সামিল হতে পারে সিপিএম। এ রাজ্যের নিরিখে এই দাবিই দীর্ঘদিন ধরে জানিয়ে আসছে আলিমুদ্দিনও। এককথায় তা কেন খারিজ করে দিল শীর্ষ নেতৃত্ব? এখানেই উঠে আসছে কেরল লাইনের বিষয়টি। আগামী বছর কেরলে কংগ্রেসের সঙ্গেই সম্মুখ-সমর। দক্ষিণী রাজনীতির ট্রেন্ড মানলে, কেরলে এবার